OpenLLM-France/wikimedia huggingface dataset:
# Espoir, Sierra de Teruel

Espoir, Sierra de Teruel (euskaraz: «Esperantza, Teruel mendilerroa») André Malraux idazleak 1938-1939an zuzendu zuen film franko-espainiarra izan zen. Gidoia bere eleberri batean oinarrituta zegoen: Esperantza (euskaraz: «Itxaropena»). Malraux hegazkinlari gisa Espainiako Errepublikaren aldeko armadan borrokatu zuen; filmak Gerra Zibilaren gertaera batzuk azaldu zituen. Film hau Malrauxen bakarra izan zen. Estreinaldia 1945 arte atzeratu behar izan zen.
Filmaketa gehienak Katalunian egin ziren, Bartzelonan, Tarragonan eta Collbatón, besteak beste. Max Aub idazle espainiarra, zuzendari laguntzailea izan zen eta gidoia gaztelaniara itzuli zuen; egin zituen beste lanak aktoreak aukeratzea eta eszenatokiak aukeratzea izan ziren. Filmaketa eten egin zen tropa frankistek Kataluniarantz aurrera egin zutelako. Taldeak Portbouko mugatik alde egin behar izan zuen eta filma Frantzian amaitu.
Alemanen okupazioarekin filmaren kopiak suntsitu ziren. Hala ere, bat libratu zen beste izenburu batekin komedia gisa gordeta zegoelako. 1945ean bertsio bat zabaldu zen baina errealitate berriari moldatuta. Urte berean Louis-Delluc saria lortu zuen.

## Argumentua

1936ko abenduaren 27an, Espainiako Gerra Zibila piztu eta hilabete gutxira, Nazioarteko Brigadetako aireko eskuadrilla bat osatzen zuten aparatuetako bat eraitsi zuten: Valdelinares udalerrian erori zen, Teruelen. Filmak espainiar errepublikarrek Armada frankistaren aurka baliabide gutxirekin baina erabakitasun handiz egindako borroka erakusten du.

## Aktoreak

* José Sempere : Peña komandantea
* Andrés Mejuto : Muñoz kapitaina
* Nicolás Rodríguez : Márquez, hegazkilaria
* José María Lado : nekazaria
* Julio Peña : Attigniès
* Pedro Codina : Schreiner
* Serafín Ferro : Saidi
* Miguel del Castillo : González

## Erreferentziak

* ↑ https://elpais.com/diario/2005/04/15/cine/1113516007_850215.html
* ↑ Bofarull, Anna Maria (2009). «Un rodatge en temps de guerra». Sàpiens, Bartzelona) (77): 46-49. ISSN 1695-2014.
* ↑ https://www.rtve.es/play/videos/filmoteca/sierra-teruel-1938/3918025/

## Kanpo estekak

* (Gaztelaniaz):Filma RTVE webgunean.
* (Frantsesez): Edouard WAINTROP : «La guerre d'Espagne retrouve son Espoir. Le film de Malraux avait été coupé sans son accord. La Filmoteca de Madrid vient de récupérer la version originale. Pérégrinations d'une copie entre Espagne, France et Etats-Unis», Libération, 5118 zk., 1997ko azaroaren 3a, 36-37.or.
* Datuak: Q1558443
* Multimedia: Espoir: Sierra de Teruel / Q1558443
# Barealdi magikoa

Barealdi Magikoa (gaztelaniaz: La calma mágica) Alfredo Sanzol idazle iruindarraren antzezlana da, 2014an Centro Dramático Nacionalak eta Tanttaka Teatroak ekoiztu zutena. Madrilgo Valle-Inclán Antzokian estreinatu zuten.
Euskarazko bertsiorako Harkaitz Canok egin zituen itzulpenak.

## Argumentua

Oharra: Atal honek istorio osoa edo amaiera argitzen du.
Oliverrek bizimodua aldatu nahi du. Lan-elkarrizketa batean, bere nagusi izango denak onddo haluzinogeno batzuk eskainiko dizkio. Hala, Oliver hasiko da ikusten etorkizunean ordenagailuaren aurrean lo geldituko dela, edota bezero batek mugikorrarekin burukadak ematen grabatuko duela. Oliverrek nahiko du bezeroak bideoa mugikorretik borratzea; bezeroak ez, ordea. Bi burugogorren borrokatik sortu da duintasuna eta bizitzaren zentzua bilatzeari buruzko istorio hau.

## Antzezle-taldea

Gaztelaniazko bertsioan, Sandra Ferrús, Mireia Gabilondo, Aitziber Garmendia, Aitor Mazo eta Iñaki Rikarte agertu ziren. Euskarazkoan, berriz, Itziar Ituño, Mireia Gabilondo, Aitziber Garmendia, Jose Kruz Gurrutxaga eta Martxelo Rubio

## Erreferentziak

* ↑ teatrero.com (Gaztelaniaz)
* ↑ «Alfredo Sanzol antzerkigileak jasoko du Vianako Printzea saria» Berria 2024-06-26 CC BY-SA 4.0 lizentziapean.
* ↑ tanttaka.eus
# Golkoko Arabiera

Golkoko arabiera (خليجي Ḵalījī bertoko ahoskera: Txantiloi:IPA-ar edo اللهجة الخليجية il-lahja il-Ḵalījīya, bertoko ahoskera: Txantiloi:IPA-ar) arabiera dialektaleko aldaeren multzotik datorren hizkuntza bat da, Arabiako barnealdeko eskualde batzuetan eta Persiar Golkoaren inguruko herrialdeetan mintzatzen dena. Kuwaiten, Saudi Arabiako ekialdean, Bahreinen, Qatarren, Arabiar Emirerri Batuetan, Omanen eta Irango kostaldean erabiltzen den lagunarteko hizkuntza da. Hizkuntzari dagokionez, Najdeko arabieratik gertukotzat jotzen da. Golkoko arabieraren barruan, bahreindar arabierak eta omandar arabierak dituzte desberdintasun handienak elkarrekiko ulergarritasunari dagokionez, eta, beraz, batzuetan modalitate independente gisa hartzen dituzte.

## Erreferentziak

* ↑ (Ingelesez) Kees Versteegh, et al.. (2006). Encyclopedia of Arabic Language and Linguistics. BRILL.
* ↑ (Ingelesez) McCarus, Hamdi A. Qafisheh. (1977). A short reference grammar of Gulf Arabic. Tucson, Ariz.: University of Arizona Press, xvii or. ISBN 0-8165-0570-5..
# Zeren zai

Zeren zai Gipuzkoan 2004an sortutako musika taldea da, alor desberdinetik etorrita, pop-rock proiektu bati ekiteko asmoz bildutako bost lagunen eskutik. Hilabete batzuetan hainbat kantu konposatu eta bildu ondoren, 2005 urtearen amaieran bere lehen lana plazaratu zuten, “Gure uhartea”, zuzenean grabatua. 2006an zehar bi taldekideren aldaketaren ondoren, “Lur berrietara” diskoa argitaratu zuten 2007ko udan, estudioan grabatutako lehena.
2009. urtean “Ametsei koloreak margotuz” diskoa argitaratu zuen taldeak. Hainbat kontzertu eman ondoren, taldea 2011an desegin zen.

## Taldekideak

* Julen Arzelus(ahotsa).
* Ion Izaga (gitarra elektrikoa).
* Gabi Hernandez (baxua).
* Javier Alberdi (bateria).
* Iraitz Igartza (teklatua eta gitarra).

## Diskografia

* Gure Uhartea (2005).
* Lur berrietara (2008).
* Ametsei koloreak margotuz (2009).

## Kanpo estekak

* (Gaztelaniaz)(Ingelesez)Taldearen webgune ofiziala
* Facebook-en
* (Gaztelaniaz)(Ingelesez)Myspace-n
* (Gaztelaniaz)(Ingelesez)Twitter-en
* Datuak: Q12269299
# Ministro Pistarini nazioarteko aireportua

Ministro Pistarini Nazioarteko Aireportua (gaztelaniaz: Aeropuerto Internacional Ministro Pistarini, (IATA: EZE, ICAO: SAEZ)), Ezeizako Nazioarteko Aireportua ere deitua, Buenos Aires Handiko aireportu nagusia da. Ezeiza udalerrian dago, herrialdeko hiriburuaren erdigunetik 35 kilometrora. Bere HEZINE kategoria 4F da.
Distantzia luzeko nazioarteko hegaldien zuzeneko sarrera nagusia da; izan ere, barneko eta eskualdeko konexioek Aeroparque Jorge Newberytik egiten dute lan gehienbat, eta horrek Argentinako aire-terminalik handiena eta modernoena bihurtzen du. Duela gutxi, 10etik 8 puntutik gorako kalifikazioa jaso zuen 2019ko AirHelp Score ebaluazioan, eta sailkapen horretako 20. postua lortu zuen.
Gaur egun, Aerolíneas Argentinas konpainiaren operazio-basea da nazioartean. Era berean, Argentinako Itsas Armadako Aireontzi Estazioaren egoitza da.
1949an inauguratu zuten, eta hiru urtez munduko aire-base handiena izan zen. Hainbat airelinearekin lan egiten du. Kontinentearen hegoaldean duen kokapen geografikoa eta merkatuaren tamaina kontuan hartuta, Kanada, Europa, Asia eta Afrika bezalako helmugetara egiten dituen hegaldien zati handi batek tarteko hirietan eskala du, hala nola São Paulon edo Rio de Janeiron.

## Erreferentziak

* ↑ (Gaztelaniaz) «Los mejores aeropuertos del mundo» AirHelp.
# Arturo Merino Benítez nazioarteko aireportua

Arturo Merino Benítez Nazioarteko Aireportua (gaztelaniaz: Aeropuerto Internacional Arturo Merino Benítez, (IATA: SCL, ICAO: SCEL)) Txileko aireportu nagusia da, Pudahuel udalerrian dagoena. Terminala, gainera, Txileko Aire Armadako II. Aire Brigadaren baseetako bat da (Colina eta Quinteroko aire-baseen ondoan).
1967ko otsailaren 9an inauguratu zuten ofizialki eta bere HEZINE kategoria 4F da. Bere izena Arturo Merino Benítezi zor dio, herrialdeko hegazkineriaren aitzindariari.
Aireportua publikoa da, eta emakida-sistemaren pean jarduten du. Gaur egun, 76 zubi ditu ontziratzeko, 26 urrutiko eta kargako aparkaleku eta bi lurreratze-pista (17L/35R eta 17R/35L), Airbus A380ari harrera egiteko gai direnak, baita orain suntsituta dagoenAntonov 225aren karga-operazioak ere.
Kontinenteko aireportu modernoenen eta eraginkorrenen artean dago, eta hegaldiak lotzeko gune garrantzitsua da Hego Amerika, Karibe, Ozeania, Ipar Amerika, Erdialdeko Amerika, Europa, Ekialde Hurbila eta Asia artean. Bertan airelinea ugari aritzen da, LATAM, Sky Airline, Aerocardal eta JetSmart enpresen hub edo konexio-zentro nagusia izanda.

## Kanpo estekak

* ↑ (Gaztelaniaz) Listado de Aeródromos Públicos de Chile consultado el 4 de septiembre de 2015. .
* ↑ LATAM Airlines anuncia vuelo directo entre Santiago y Melbourne, y será el vuelo más largo en la historia de la compañía.
# TripAdvisor

Tripadvisor, Inc. bidaiekin lotutako edukiak eskaintzen dituen estatubatuar enpresa da. Bidaiarientzako foroak ere baditu. Zerbitzuak doakoak dira, eta erabiltzaileek sortzen dute eduki gehiena. Publizitatearekin finantzatzen da
2000ko otsailean sortu zuten Stephen Kaufer, Langley Steinert eta beste batzuek. Flagship Venturesek, Bollardek eta inbertitzaile pribatuek finantzatu zuten.

## Erreferentziak

* ↑ (Ingelesez) Flagship Ventures. (2004-3-16). IAC Acquires Tripadvisor, Inc.. .
# An Ba-Ul

    Hau korear izena da, abizena An du.
An Ba-ul edo An Baul (Hangul: 안바울, an.ba.ul ahoskatua; Seul, 1994ko martxoaren 25a) judo borrokalari hegokorearra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), brontzezko domina lortu zuen (Daniel Cargnin brasildarrarekin partekaturik) ≤66 kg-ko gizonezkoen kategorian, Hifumi Abe japoniarrarekin (urrezkoa) eta Vazha Margvelashvili georgiarrarekin (zilarrezkoa) galduz.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | ≤66 kg, gizonezkoa |

## Erreferentziak

* ↑ «An Ba-Ul» JudoInside.com-en 2021-11-03an begiratua (Ingelesez)
* ↑ «An Ba-Ul» olympedia.org 2021-11-03an begiratua(Ingelesez)
* ↑ «An Ba-Ul» Olympics.com 2021-11-03an begiratua (Gaztelaniaz)
* ↑ "Judoa, ≤66 kg, emaitzak 2020" olympedia.org (Ingelesez)
* Datuak: Q20871414
# Jeon Hun-Young

Jeon Hun-Young (1994ko maiatzaren 29a) Hego Koreako kirolaria da, arku-tiroan lehiatzen da, arku errekurbo modalitatean. 2024ko Parisko Olinpiar Jokoetan parte hartu zuen, eta urrezko domina lortu zuen taldeko proban Lim Si-hyeonekin eta Nam Su-Hyeonekin batera.

## Nazioarteko palmaresa

Arku errekurboa :
| Olinpiar Jokoak ||||
| Urtea | Lekua | Domina | Proba |
| 2024 | Paris Frantzia | 01 ! | Emakumezkoak taldeka |

## Erreferentziak

* ↑ ISBN https://olympics.com/en/paris-2024/athlete/1902121..
* ↑ (Ingelesez) «Jeon Hunyoung | World Archery» www.worldarchery.sport (Noiz kontsultatua: 2024-08-02).

## Kanpo estekak

* Datuak: Q126684356
# L'homme qui aimait les femmes

L'homme qui aimait les femmes (euskaraz: «emakumeak maitatzen zituen gizona») 1977ko François Truffaut frantziar zinema zuzendariaren film komikoa da.

## Argumentua

Oharra: Atal honek istorio osoa edo amaiera argitzen du.
Protagonista adin ertaineko ezkongabea da, emakumeekin maiteminduta dagoena. Filma flashback bat bezala planteatzen du. Bere istorioa protagonistaren ehorzketan hasten du, eta hiletara bertaratutako hainbat emakumerekin izan zituen maitasun eta desamodioak errepasatzen ditu.

## Aktoreak

* Charles Denner : Bertrand Morane
** Michel Marti : Bertrand (nerabea)
* Brigitte Fossey : Geneviève Bigey
* Nelly Borgeaud : Delphine Grezel
* Geneviève Fontanel : Hélène
* Leslie Caron : Véra
* Nathalie Baye : Martine Desdoits (ahotsa)
* Valérie Bonnier : Fabienne
* Jean Dasté : Bicard doktorea
* Sabine Glaser : Bernadette
* Marie-Jeanne Montfajon : Christine Morane
* Chantal Balussou
* Nella Barbier : Liliane
* Anne Bataille : emakume gaztea
* Martine Chassaing : Denise
* Luce Stebenne : Midi Carreko langilea
* Ghylaine Dumas : Midi Carreko langilea
* Monique Dury : Monique Duteil
* Michele Gonsalvez
* Sabine Guilleminot
* Christian Lentretien : polizia-inspektorea
* Marcel Berbert : kirurgialaria
* Frédérique Jamet : neska
* Roger Leenhardt : M. Betany
* Henri Agel, Henry-Jean Servat : argitaletxeko langileak
* François Truffaut : gizona ehorzketan
# Les reines du ring

Les Reines du ring (euskaraz: «ringeko erreginak») 2013ko Jean-Marc Rudnicki frantziar zinema zuzendariaren film komikoa da. WWE Studiosek ekoiztua, Netflixek Contra las cuerdas mexikar telesaila filmean oinarritu zuen.

## Sinopsia

Oharra: Atal honek istorio osoa edo amaiera argitzen du.
Nordeko herri batean, kriminal izandako ama ezkongabe bat haserre dago nerabezaroan sartzen ari den semeak entzungor egiten duelako, eta nahiago du eskolako lagunen konpainia harena baino. Egoera horretan dagoenez, semeari interesatzen zaion gauza bakarrera jotzea erabaki du, borroka profesionalera. Lan egiten duen supermerkatuko kideekin batera, kirol hau entrenatzen hasiko da, borrokalari profesional bihurtzeko asmoz, semearen arreta eta maitasuna berreskuratzeko.

## Aktoreak

* Marilou Berry: Rose «Rosa Croft»
* Nathalie Baye: Colette «Wonder Colette»
* Audrey Fleurot: Jessica «Calamity Jess»
* Corinne Masiero: Viviane «Kill Biloute»
* André Dussollier: Richard Cœur de Lion
* Isabelle Nanty: Sandrine Pédrono
* Jacques Frantz: Tonio
* Émilie Gavois-Kahn: Evelyne
* CM Punk, The Miz eta Eve Torres: berak

## Erreferentziak

* ↑ (Ingelesez) WWE. WWE Studios joins «Queens of the Ring». .
* ↑ (Gaztelaniaz) Gómez, Ana. (2023-1-25). ««Contra las Cuerdas» (2023-), la nueva serie en Netflix de Carolina Rivera» martincid.
# Huh Mi-Mi

Huh Mi-mi (Hego Korea, 2013ko abenduaren 19an) judoan lehiatzen den kirolaria da.
2024ko Parisko Olinpiar Jokoetan parte hartu zuen, zilarrezko domina bat lortuz –57 kg-ko kategorian. Urrezko domina bat irabazi zuen 2024ko Munduko Judo Txapelketan, eta zilarrezko domina bat 2024ko Asiako Judo Txapelketan. [1][2][3]

## Nazioarteko palmaresa

Olinpiar Jokoak :
| Urtea | Lekua | Domina | Kategoria |
| 2024 | Paris (Frantzia) | 02 ! | –57 kg |
| Munduko Txapelketa ||||
| Urtea | Lekua | Domina | Kategoria |
| 2024 | Abu Dabi (EAU) | 01 ! | –57 kg |
| Asiako Txapelketa ||||
| Urtea | Lekua | Domina | Kategoria |
| 2024 | Hong Kong Txina | 02 ! | –57 kg |
# Kim Kum-Yong

Kim Kum-Yy (koreeraz: 2001eko abuztuaren 17a) Ipar Koreako kirolaria da, eta mahai tenisean lehiatzen da, binakako mistoan. [1] 2024ko Parisko Olinpiar Jokoetan parte hartu zuen, eta zilarrezko domina lortu zuen binakako torneo mistoan (Ri Jong-Sik-ekin batera). [2]

## Nazioarteko palmaresa

Olinpiar Jokoak :
| Urtea | Lekua | Domina | Proba |
| 2024 | Paris (Frantzia) | 02 ! | Bikoitz mistoa |
# Shin Yu-Bin

Shin Yu-Bin (Suwon, 2004ko uztailaren 5a) mahai-tenisean, binakako mistoan, lehiatzen den Hrkirolari hegokorearra da. [1] Udako bi Olinpiar Jokotan parte hartu zuen 2020. eta 2024. urteetan, eta brontzezko domina bat eskuratu zuen Parisen, 2024an, binakako txapelketa mistoan (Lim Jong-Hoonekin batera). [2][3]

## Nazioarteko palmaresa

Olinpiar Jokoak :
| Urtea | Lekua | Domina | Proba |
| 2024 | Paris (Frantzia) | 03 ! | Binakako mistoa |

## Kanpo estekak

* Datuak: Q103908823
# Lamar hunt

Lamar Hunt (1932ko abuztuaren 2a - 2006ko abenduaren 13a) futbol amerikarra, futbola, saskibaloia, tenisa eta izotz hockeyko sustatzaile estatubatuarra izan zen Estatu Batuetan eta hiru kiroletako (futbol amerikarra, futbola eta tenisa) Ospearen Aretoan parte hartu zuen. Amerikako Futbol Ligaren (AFL) eta Major League Soccer (MLS) ltxapelketen sortzaile nagusia izan zen, baita North American Soccer League (NASL) aurrekoa ere.
Hunt cofundó el Campeonato del Mundo de Tenis y fue también el fundador y propietario del equipo de la National Football League los Kansas City Chiefs, los Kansas City Wizards y en su muerte era dueño de dos equipos de la MLS, Columbus Crew y FC Dallas. El torneo más antiguo de fútbol en Estados Unidos, la Lamar Hunt U.S. Open Cup. (fundada en 1914), actualmente lleva su nombre en honor a su papel pionero en este deporte en Estados Unidos.
Huntek Teniseko Munduko Txapelketa sortu zuen, eta National Football League-ko Kansas City Chiefs eta Kansas City Wizards taldeen sortzailea eta jabea izan zen. Hil zenean, MLSko bi talderen jabe zen: Columbus Crew eta FC Dallas. Estatu Batuetako futbol-txapelketarik zaharrena, Lamar Hunt U.S. Open Cup. (1914an sortua), gaur egun bere izena darama kirol honetan Estatu Batuetan egindako paper aitzindariaren omenez.

## Kanpo loturak

* Lamar Hunten fitxa futbol amerikarraren ospearen aretoan Artxibatua .
* Datuak: Q187912
* Multimedia: Lamar Hunt / Q187912
# Yarm-on-Tees

Yarm-on-Tees, Ingalaterrako ekialdean dagoen udalerri bat da, Iparraldeko Yorkshire konderrian.
2021ean 9.600 biztanle zituen.
# Adur (Rol-jokoa)

Adur (Rol-jokoa) erdi aroko euskal historia eta mitologia nahasten diren rol joko bat da. Fantasiazko genero barnean sar daiteke eta jolasteko sistema propioa du, 5 txanpon erabiliz. Jaurtiketa bakoitzean "txori-on" eta "txori-txar" kopuruaren arabera arrakasta duzularik. Egileak, Eneko Azedo (jokoaren diseinua), Imanol Etxebarria (marrazkiak eta diseinu grafikoa), eta Eneko Sánchez Navaridas (edizioa) dira eta Itsulapiko bidez auto-argitaratu zen 2021 urtean. 2023an, Durangoko Azokan, jokoaren edizio murriztu bat aurkeztu zen.
Adur (Rol-jokoa)n giroturik, Eneko Azedok 2022an Adur Azken Erronka izeneko Telegram bidezko jokoa aurkeztu zuen eta 2024ean Adur Azken Erronka-ren edizio fisikoa eskuragarri egon zen.

## Nola jolastu

Jokalariek sorginak, gerlariak, nekazariak edota artzainak irudikatuko dituzte. Erdi Aroko Euskal Herrian zehar Adur txangoak eginez, pertsonaiek bidetik hainbat izaki miresgarrirekin aurkitzeko aukera izango dute (adibidez Basajaunak, lamiak, Mari jainkosa…) eta erronka ezberdinak gauzatu beharko dituzte. Zailtasunei aurre egiteko, natura osoan hedatuta dagoen Adur bizindarra erabiltzen ikasi, eta sorginkerien bitartez ingurunea eraldatu beharko dute.

## Norentzat da egokia ADUR?

Istorioak asmatzeko joko honek arau errazak ditu, edozein adineko jokalariek jolastu dezakete eta bai rolean adituak bai hasiberriak direnentzat egokia da. Jokoa taldean jolasten da, 3-6 lagunen artean. Jokalari batek Gidariaren lana egingo du, eta besteek asmatutako pertsonaiak irudikatuko dituzte.

## Liburuaren atalak

Liburuak hiru atal ditu: Jokalariaren Liburua, Gidariaren Liburua eta Adur Txangoak.

### 1. Atala: Jokalariaren Liburua

Jokalariak atal honetan jolasteko behar dituen gauza guztiak aurkituko ditu: jokoaren arauak, pertsonaiak sortzeko jarraibideak, pertsonaientzako baliabideak, armak, sorginkeriak eta baita bakarka jolasteko Adur txango bat ere.

### 2. Atala: Gidariaren Liburua

Atal honetan jokoa gidatuko duen jokalariak, hau da Gidariak, baliabide eta lanabes ugari aurkituko ditu saioak zuzentzeko. Osagai hauen artean hauek ditugu: Euskal Erdi Aroko giroa, Euskal Izaki eta Jainkosak, Leku eta Objektu miresgarriak, Bidaiak, eta gauza gehiago. Osagai horiek erabiliz, Gidariak Adur txango berriak ere prestatu ahal izango ditu.

### 3. Atala: Adur txangoak

Atal honetan aurretik prestatutako hainbat Adur txango daude, itxaron gabe jolasten hasi ahal izateko. Horiekin batera, aurretik prestatutako hainbat Pertsonaien fitxak ere badatoz. Horiekin guztiekin, saio ugari jolasteko aukera dago.

## Erreferentziak

* ↑ «‘Adur’ aurkeztuko dute ostiralean, Erdi Aroan kokaturiko euskarazko rol jokoa» Argia (Noiz kontsultatua: 2024-08-13).
* ↑ Itsulapiko webguneko esteka: https://www.itsulapikoa.eus/eu/proiektuak/adur-euskal-erdi-aro-mitologikoan-girotutako-rol-jokoa (2024ko abuztuaren 13an ikusia)
* ↑ Gamerauntsia. «ADUR rol jokoaren egileak Telegram bidezko Azken Erronka bideojokoa abiarazi du» gamerauntsia.eus (Noiz kontsultatua: 2024-08-13).
# Quorndon

Quorndon, Ingalaterrako erdialdean dagoen udalerri bat da, Leicestershire konderrian.
2021ean 5.575 biztanle zituen.
# Taipei Txinatarra

Txina Taipei edo Taipei Txinatarra (中華臺北 txinera tradizionalean, 中华台北 txinera sinplifikatuan edota Zhōnghuá Táibĕi mandarin txinera transkribatzeko erabiltzen den pinyin sisteman) Taiwan, Formosa, Txina Nazionalista edo Txina Insular bezala ere ezagutzen den Txinako Errepublikako kirolariek Olinpiar Jokoetan eta beste kirol ekitaldi batzuetan parte hartzeko erabiltzen duten izen ofiziala da. Halaber, batzuetan izendapen hori erabili izan da herrialde horretako parte-hartzaileentzat edertasun-lehiaketetan, Miss Universo, besteak beste.

## Historia

Txinako Herri Errepublika (nazionalista) eta Txinako Herri Errepublika (komunista) aurrez aurre daude 1949an Txinako gerra zibila amaitu zenetik. Taiwan uhartean babestu eta indartsu egin zen gobernu nazionalistak onartzen du uharte hori Txinaren parte dela, baina Txina hori Txinako Errepublika gisa definitzen du. Txinako Herri Errepublikako gobernu komunistak, ordea, Taiwan uhartea bere lurraldearen zati bat dela aldarrikatu du.
1979ko azaroan, Nagoyan (Japonia), Nazioarteko Batzorde Olinpikoak ebazpen bat hartu zuen, zeinaren bidez Taiwango Batzorde Olinpikoa izena zuenak Taipéiko Batzorde Olinpiko gisa aitortua izango zen eta bere kirolariak Olinpiar Jokoetan lehiatuko ziren Txina Taipéi izenarekin (COIren kodea eta FIFA kodea:

## Parte-hartze olinpikoa

* 1932-1956 — Partaidetza Txina (CHN)
* 1960-1964 — Taiwan bezala parte hartzea (TAI)
* 1968-1972 — Txinako Errepublika gisa parte hartzea (ROC)
* 1976-1980 — Ez dago
* 1984-act. — China Taipéi (TPE) bezalako parte-hartzea

## Ikus, halaber

* Txina Taipei Olinpiar Jokoetan
* Txinako futbol selekzioa Taipéi
* Txinako Errepublikaren estatus politikoa

## Erreferentziak

* ↑ (Gaztelaniaz) Arancón, Fernando. (2024-07-24). «¿Por qué Taiwán participa en los Juegos Olímpicos como “China Taipéi”?» El Orden Mundial - EOM (Noiz kontsultatua: 2024-08-17).
* ↑ (Gaztelaniaz) «Taiwán pide que no se le llame "China Taipéi" en actividades internacionales» La Vanguardia 2018-12-17 (Noiz kontsultatua: 2024-08-17).
* ↑ (Gaztelaniaz) Arancón, Fernando. (2024-07-24). «¿Por qué Taiwán participa en los Juegos Olímpicos como “China Taipéi”?» El Orden Mundial - EOM (Noiz kontsultatua: 2024-08-17).

## Kanpo loturak

* Taipei txinatarreko Batzorde Olinpikoaren webgunea ((Ingelesez))
# Gasteizko Erraldoien Konpartsa

Gasteizko erraldoien konpartsa hiriko erraldoiak, buruhandiak, zaldiak eta txotak biltzen dituen konpartsa da. 1917an sortu zen.

## Erraldoiak
### Arabako nekazarien ordezkariak

* Arabako Mendialdeko emakumezko nekazaria
* Arabako Mendialdeko gizonezko nekazaria
* Aramaioko emakumezko nekazaria
* Aramaioko gizonezko nekazaria
* Regüevera
* Regüevero
# Marston Moretaine

Marston Moretaine, Ingalaterrako erdialdean dagoen udalerri bat da, Bedfordshire konderrian.
2011n 4.556 biztanle zituen.
# Malaui Parisko Olinpiar Jokoetan 2024

Malaui 2024ko Parisko Olinpiar Jokoetan bi kiroletan lehiatu ziren hiru kirolarik ordezkatu zuten, bi emakumek eta gizon batek
Filipe Gomes igerilariak eta Asimenye Simwaka atletak eraman zuten bandera irekiera ekitaldian. Malawiko talde olinpikoak ez zuen dominarik lortu Joko hauetan.

## Erreferentziak

* ↑ (Ingelesez) MOC – Malawi Olympic Committee. (Noiz kontsultatua: 2024-08-31).
* ↑ «Malawi – Profile» París 2024.

## Kanpo loturak

* COIren orria ((Ingelesez)).
* Datuak: Q127166824
* Multimedia: Malawi at the 2024 Summer Olympics / Q127166824